APSTIPRINĀTS

Iepirkuma komisijas

 2017. gada 1. jūnijā sēdē

protokols Nr. LMC 2017/3/1

**Sabiedrība ar ierobežotu atbildību**

**„Ludzas medicīnas centrs”**

**Iepirkuma**

**„MALKAS PIEGĀDE**

**SIA „LUDZAS MEDICĪNAS CENTRS” VAJADZĪBĀM”**

 **(iepirkuma identifikācijas Nr. LMC 2017/3)**

**NOLIKUMS**

*Iepirkuma procedūra tiek rīkota*

*Publisko iepirkumu likuma 9. panta kārtībā*

Ludzā, 2017

# Vispārīgie noteikumi

* 1. Iepirkums tiek veikts, ievērojot Publisko iepirkumu likuma (turpmāk – PIL), un citu publisko iepirkumu regulējošo normatīvo aktu prasības.
	2. Iepirkuma identifikācijas numurs: LMC 2017/3
	3. Iepirkums tiek veikts atbilstoši PIL 9. pantam.

# Ziņas par pasūtītāju:

|  |  |
| --- | --- |
| **Pasūtītāja nosaukums:** | sabiedrība ar ierobežotu atbildību „Ludzas medicīnas centrs” |
| **Adrese:** | Raiņa ielā 43, Ludzā, Ludzas nov., LV-5701 |
| **Reģistrācijas numurs:** | 40003258973 |
| **Tālruņa numurs:** | + 371 65707090 |
| **Faksa numurs:** | + 371 65781110 |
| **E-pasta adrese:** | info@ludzahospita.lv  |
| **Kontaktpersona** | Pasūtītāja kontaktpersona par iepirkuma procedūras dokumentiem:

|  |  |
| --- | --- |
| Vārds, uzvārds: | **Irina Aļošina** |
| Amats | juriste |
| Tālrunis: | 65707090 |
| Fakss: | 65781110 |
| E-pasta adrese: | irina.alosina@ludzahospital.lv  |

 |

# Piedāvājuma iesniegšanas vieta, datums, laiks un kārtība.

* + 1. Iepirkuma nolikumu var lejupielādēt elektroniskā formā SIA „Ludzas medicīnas centrs” interneta mājas lapā [www.ludzahospital.lv](http://www.ludzahospital.lv), sadaļā „Iepirkumi” vai saņemt adresē: Raiņa ielā 43, Ludzā, Ludzas novadā, LV-5701, **līdz 2017. gada 16.jūnijam, plkst. 10.00.**
		2. Lejupielādējot Iepirkuma nolikumu, ieinteresētais piegādātājs uzņemas atbildību sekot līdzi turpmākām izmaiņām Iepirkuma noteikumos, kā arī par Iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas SIA „Ludzas medicīnas centrs” interneta mājas lapā [www.ludzahospital.lv](http://www.ludzahospital.lv) pie Iepirkuma nolikuma.
		3. piedāvājumi, kas iesniegti pēc norādītā piedāvājumu iesniegšanas termiņa beigām vai kas nodoti sakaru iestādē savlaicīgi, bet līdz 1.5.1. punktā norādītajam termiņam nav saņemti, atzīstami par nederīgiem un neatvērti atdodami Pretendentiem;
		4. Pretendentu piedāvājumu atvēršanai nav paredzēta publiska piedāvājumu atvēršanas sanāksme.
	1. **Piedāvājuma nodrošinājums:** netiek paredzēts.

# Piedāvājumam ir šādas noformējuma prasības:

* + 1. piedāvājums sastāv no:
			1. pieteikuma vēstules (1.pielikums) un pretendenta atlases dokumentiem;
			2. tehniskā un finanšu piedāvājuma;
		2. piedāvājums ar tam pievienotajiem dokumentiem iesniedzams vienā oriģinālā eksemplārā slēgtā aploksnē;
		3. aploksnei jābūt aizlīmētai. Uz aploksnes norādāma šāda informācija:

**SIA „Ludzas medicīnas centrs”**

Raiņa iela 43, Ludza, Ludzas novads, LV-5701

*pretendenta nosaukums, reģistrācijas numurs, juridiskā adrese un tālrunis*

piedāvājums iepirkumā

**„Malkas piegāde SIA „Ludzas medicīnas centrs” vajadzībām”**

identifikācijas Nr.: LMC 2017/3

**Neatvērt pirms piedāvājuma iesniegšanas termiņa beigām!**

* + 1. piedāvājums jāsagatavo tā, lai tas atbilstu iepirkuma nolikuma noteiktajām prasībām. Piedāvājumam pēc formas jābūt glīti noformētam uz A4 formāta lapām, sagatavotam datorsalikumā, ar numurētām lapām, caurauklotam, parakstītam, pēc satura - pārskatāmam un saprotamam;
		2. ja aploksne nav noformēta un iesniegta saskaņā ar šā Nolikuma prasībām, iepirkuma rīkotājs nav atbildīgs par tās nozaudēšanu vai pirmstermiņa atvēršanu;

par Piedāvājuma iesniegšanas dienu uzskatāma diena, kad Piedāvājums iesniegts Pasūtītāja pārstāvim personīgi un Pasūtītājs to ir reģistrējis.

# Pretendents

Par Pretendentu iepirkumā var būt jebkura fiziskā vai juridiskā persona vai piegādātāju apvienība, kura ir iesniegusi visus dokumentus iepirkuma nolikumā noteiktajā kārtībā.

# Iepirkuma priekšmets

* 1. **Iepirkuma priekšmeta apraksts:**
		1. Iepirkums paredz iepirkuma līguma slēgšanu;
		2. Iepirkuma priekšmets ir malkas piegāde SIA „Ludzas medicīnas centrs” vajadzībām saskaņā ar tehnisko specifikāciju (2.pielikums);
1. paredzamais līguma termiņš ir *līdz saistību izpildei (2000m3 (divi tūkstoši kubikmetri) piegādei).*
	* 1. Iepirkums netiek dalīts daļās.
	1. Iepirkuma priekšmeta daļu nav atļauts dalīt sīkāk, kā arī nav atļauts iesniegt piedāvājumu par nepilnu iepirkuma priekšmeta daļas apjomu. Pretendents ir tiesīgs iesniegt tikai vienu piedāvājuma variantu iepirkumā (piedāvājuma varianti nav pieļaujami).
	2. CPV kods: 03413000-8: kurināmā koksne.
	3. Iepirkuma līguma izpildes vieta – SIA „Ludzas medicīnas centrs”,Raiņa ielā 43, Ludzā, Ludzas nov., LV-5701.
	4. Iepirkuma līgumu paredzēts slēgt ar vienu pretendentu, kurš iesniegs iepirkuma prasībām atbilstošu piedāvājumu ar viszemāko cenu.
	5. Norēķinu kārtība: 30 (trīsdesmit) dienu laikā no preču pavadzīmes – rēķina parakstīšanas. Avanss un starpmaksājumi nav paredzēti.

# Cita informācija par iepirkuma priekšmetu:

* + 1. Iepirkuma mērķis – panākt racionālu Pasūtītāja līdzekļu izlietošanu, izvēloties piedāvājumu ar viszemāko cenu iepirkuma līguma noslēgšanai.
		2. uzvarētāja pienākums ir ievērot tehniskajā specifikācijā (2.pielikumu) ietverto iepirkuma priekšmeta specifikāciju un apjomu un izpildīt iepirkuma līgumu nevainojamā kvalitātē, savlaicīgi un precīzi.

# Iepirkuma izziņošana, papildu informācijas sniegšana un informācijas apmaiņa

* 1. Pasūtītājs savā mājaslapā [www.ludzahospital.lv](http://www.ludzahospital.lv) ievieto iepirkuma dokumentāciju (turpmāk – Nolikums) un nodrošina tam brīvu un tiešu pieeju. Ja pretendents ir laikus pieprasījis papildu informāciju par Nolikumā iekļautajām prasībām, pasūtītājs to sniedz trīs darbdienu laikā, bet ne vēlāk kā četras dienas pirms piedāvājumu iesniegšanas. Papildu informāciju pasūtītājs nosūta piegādātajam, kas uzdevis jautājumu, un vienlaikus ievieto šo informāciju vietā, kur ir pieejams Nolikums, norādot arī uzdoto jautājumu.
	2. Informācijas apmaiņa starp pasūtītāju un pretendentu notiek pa pastu, faksu vai elektroniski.
	3. Laikā no piedāvājumu iesniegšanas dienas līdz to atvēršanas brīdim pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai pasūtītājs nesniedz informāciju par vērtēšanas procesu.

# Pretendentu kvalifikācijas prasības un iesniedzamie dokumenti

* 1. Pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus, veic pretendentu atlasi, ievērojot sekojošo:
		1. Iepirkuma komisija pārbauda piedāvājumu atbilstību iepirkuma dokumentos noteiktajām prasībām un izvēlas piedāvājumu saskaņā ar noteiktajiem piedāvājuma izvērtēšanas kritērijiem (skat. Nolikuma 2.5. punktu);
		2. izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, iepirkuma komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus iepirkuma komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
		3. ja iepirkuma komisija nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja iepirkuma komisijas iegūtā informācija neatbilst faktiskajai situācijai;
		4. ja iepirkuma komisijai rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju;
		5. ja iepirkuma komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai;
		6. ja iepirkuma komisija saskaņā ar Nolikuma 4.1.5.puntu ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši iepirkuma komisijas noteiktajām prasībām, iepirkuma komisija piedāvājumu vērtē pēc tā rīcībā esošās informācijas;
		7. piedāvājumu vērtēšanas gaitā iepirkuma komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija;
		8. piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus;
		9. iedāvājumu vērtēšanas gaitā iepirkuma komisija ir tiesīga pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
	2. Iepirkuma komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:
1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma
4. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
5. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi šī punkta 1), [2)](https://likumi.lv/doc.php?id=287760&amp;p2) un [3)](https://likumi.lv/doc.php?id=287760&amp;p3) nosacījumi.
	1. Pretendentu atlasei pretendents piedāvājumam pievieno:
		1. **pieteikumu** (1.pielikums);
		2. **apliecinājumu par pieredzi** iepirkuma priekšmeta izpildē;
		3. **tehnisko un finanšu piedāvājumu,** ievērojot 2.pielikuma prasības un 3.pielikuma formu.
		4. **apliecinājumu par piedāvājuma neatkarīgu izstrādāšanu** (4.pielikums).

# Finanšu piedāvājums

* 1. Pretendentam jāiesniedz finanšu piedāvājums atbilstoši Nolikuma 3.pielikumā pievienotajai formai, norādot visus pasūtītājam piekrītošos maksājamos nodokļu un nodevu maksājumus.
	2. Finanšu piedāvājuma cena ir jāaprēķina un jānorāda ar precizitāti 2 (divas) zīmes aiz komata.
	3. Finanšu piedāvājumu paraksta Pretendenta amatpersona ar pārstāvības tiesībām.
	4. Finanšu piedāvājuma ietvaros nepieciešams ņemt vērā, ka piedāvājuma cenā jābūt iekļautiem visiem ar līguma īstenošanu saistītiem izdevumiem, tai skaitā izdevumiem par transportu u.c. nepieciešamajiem izdevumiem.
	5. Pretendentam iepirkuma līguma darbības laikā ir jānodrošina iepirkuma priekšmeta izpilde par cenu, kas nav lielākas par finanšu piedāvājumā norādīto. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai.

# Piedāvājuma izvēle

* 1. Atbilstība Nolikumā izvirzītajām prasībām tiek veikta sekojošā kārtībā:
		1. piedāvājumu noformējuma pārbaude;
		2. piedāvājumu atbilstības pārbaude Nolikuma 4.3.punktam;
		3. piedāvājumu vērtēšana - vai piedāvājums nav nepamatoti lēts;
		4. piedāvājumu vērtēšana, ņemot vērā noteikto piedāvājuma izvēles kritēriju;
		5. pretendenta atbilstības pārbaude Nolikuma 4.2.punktam.
	2. Konstatējot piedāvājuma neatbilstību kādai no prasībām, komisijai ir tiesības izslēgt Pretendentu no turpmākas dalības iepirkumā.

# Komisijas tiesības un pienākumi

* 1. Piedāvājumu izvērtēšanu veic iepirkuma komisija. Tā ir tiesīga pieaicināt ekspertu.
	2. Piedāvājumu izvērtēšana tiek veikta slēgtā sēdē bez pretendentu klātbūtnes.
	3. Piedāvājumu izvērtēšanā komisija pārbauda to atbilstību iepirkuma nolikumā paredzētajiem noteikumiem, prasībām un tehniskajām specifikācijām.
	4. Pēc piedāvājumu izvērtēšanas komisija pieņem kādu no šādiem lēmumiem:
		1. par kāda no Pretendentiem atzīšanu par iepirkuma uzvarētājiem;
		2. par iepirkuma izbeigšanu, neizvēloties nevienu no Pretendentiem, ja iepirkumam nav iesniegti Piedāvājumi, vai arī iesniegtie Piedāvājumi neatbilst noteiktajām prasībām.
	5. Pasūtītājs var jebkurā brīdī pārtraukt iepirkumu, ja tam ir objektīvs pamatojums.
	6. Ja, izvērtējot Pretendenta sniegto paskaidrojumu, komisija konstatē, ka Pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, komisija atzīst piedāvājumu par nepamatoti lētu un tālāk to neizskata.
	7. Visas pārējās komisijas tiesības un pienākumus, kas nav atrunāti šajā Nolikumā, regulē PIL un citi spēkā esošie normatīvie akti.

# Pretendentu tiesības un pienākumi

* 1. Pretendenti, iesniedzot piedāvājumu, vienlaikus apņemas ievērot visus noteiktos nosacījumus, t.sk. dokumentu noformēšanā un iesniegšanā, un precīzi ievērot iepirkuma nolikuma noteiktās prasības.
	2. Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja Pretendents pieprasījumā noteiktajā termiņā nesniedz atbildes uz Komisijas jautājumiem, Komisijai ir tiesības to izslēgt no tālākas dalības iepirkuma procedūrā.
	3. Pretendents apņemas neizpaust informāciju, kas viņam kļuvusi zināma iepirkuma norises un pasūtījuma izpildes gaitā.
	4. Visas pārējās pretendentu, iespējamo pretendentu tiesības un pienākumus, kas nav atrunāti šajā iepirkuma nolikuma prasībās, regulē PIL un citi normatīvie akti.
	5. Pretendenta piedāvājuma iesniegšana iepirkumam vienlaicīgi uzskatāma par pretendenta piekrišanu iepirkuma nolikuma un iepirkuma līguma prasībām.
	6. Pretendentam jāparaksta līgums 5 darba dienu laikā no dienas, kad Pasūtītājs ir uzaicinājis parakstīt līgumu.

# Citi noteikumi

* 1. Pasūtītājs ir tiesīgs atteikties no iepirkuma līguma noslēgšanas, ja samaksai nav pieejams pietiekošs finansējums.
	2. Citas saistības attiecībā uz iepirkuma norisi, kas nav atrunātas šajā Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
	3. Šajā Nolikumā ir pievienoti sekojoši pielikumi, kas ir uzskatāmi par neatņemamu iepirkuma nolikuma sastāvdaļu:
		1. pielikums Nr.1 „Pieteikums iepirkumam”;
		2. pielikums Nr.2 „Tehniskā specifikācija”;
		3. pielikums Nr.3 „Finanšu piedāvājums”;
		4. pielikums Nr.4 „Apliecinājums par neatkarīgi izstrādātu piedāvājumu”.

Iepirkuma komisijas priekšsēdētājs J. Atstupens

Iepirkuma

**„Malkas piegāde SIA „Ludzas medicīnas centrs” vajadzībām”,**

iepirkuma identifikācijas Nr. LMC 2017/3

* + - 1. **pielikums**

# PIETEIKUMS IEPIRKUMAM

Ar šo apliecinu, ka:

1. piekrītu piedalīties iepirkumā, ievērojot Nolikumā izvirzītās prasības;
2. iepirkuma prasību nosacījumi ir skaidri un saprotami, iebildumu un pretenziju nav;
3. piedāvājumā sniegtās ziņas ir patiesas un precīzas.

Pretendents:

Reģistrācijas Nr./ personas kods

Juridiskā un biroja adrese/ deklarētā dzīvesvieta

Kontaktpersona , tālrunis

e-pasts , telefakss

Bankas rekvizīti

(Pretendenta amatpersonas/ pretendenta fiziskas personas paraksts, tā atšifrējums)

Iepirkuma

**„Malkas piegāde SIA „Ludzas medicīnas centrs” vajadzībām”,**

iepirkuma identifikācijas Nr. LMC 2017/3

* + - 1. **pielikums**

**TEHNISKĀ SPECIFIKĀCIJA**

Iepirkumam Malkas piegāde SIA „Ludzas medicīnas centrs” vajadzībām”

(iepirkuma identifikācijas Nr. LMC 2017/3)

|  |  |  |  |
| --- | --- | --- | --- |
| **Nr.p. k.** | **Apjoms** | **Tehniskā specifikācija** | **Pretendenta piedāvājums** |
| **Tehniskais piedāvājums** | **Apjoms, m3** | **Cena par 1 m3, EUR****bez PVN** | **Cena par apjomu, EUR bez PVN** | **Cena par apjomu, EUR ar PVN** |
| 1 | 2 | 3 | 4 | 5 | 6 | 7 | 8 |
| 1. | **Malka**2000 m3 | Malka ar lapu koka īpatsvaru ne mazāk kā 90%.- garums 3m ± 10 cm;- diametrs 7-35 cm, pie tam nogriežņu īpatsvars ar diametru 10-35 cm ne mazāk kā 75%;- pieļaujama trupe: līdz 7% no kopējā apjoma iepirkuma daļāMalkas uzmērīšanā koeficients ir ne lielāks kā 0,6.Bez fiziskiem piejaukumiem (metāla gabali, smiltis, melnzeme u.tml.). |  |  |  |  |  |

Piegādēm jānotiek darba dienās no plkst. 8:00 līdz 17:00. Piegāde pārējā laikā pieļaujama tikai iepriekš vienojoties.

Ja malkas sortiments, daudzums, kvalitāte, neatbilst norādītājai malkas specifikācijai, Pasūtītājam ir tiesības atteikties no malkas pieņemšanas, nekavējoties par to informējot autovadītāju un Piegādātāju.

Apstiprinām, ka esam iepazinušies ar tehniskās specifikācijas prasībām, apliecinām to ievērošanu, tās ir skaidras un saprotamas, iebildumu un pretenziju pret tām nav.

Pretendenta pārstāvja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkuma

**Malkas piegāde SIA „Ludzas medicīnas centrs” vajadzībām”,**

iepirkuma identifikācijas Nr. LMC 2017/3

**2.** **pielikums**

# FINANŠU PIEDĀVĀJUMA FORMA

Mēs, apakšā parakstījušies, apstiprinām, ka piedāvājam veikt Tehniskajā specifikācijā (2.pielikums) norādīto iepirkuma priekšmeta apjomu saskaņā ar Nolikumā izvirzītajām prasībām par sekojošu līgumcenu:

|  |  |  |  |
| --- | --- | --- | --- |
| **Iepirkuma priekšmets** | **Pretendenta piedāvātā cena (EUR bez PVN)** | **PVN ( \_\_\_%)** | **Pretendenta piedāvātā cena (EUR ar PVN)** |
| **Malka** 2000 m3 |  |  |  |

(Pretendenta amatpersonas/ pretendenta fiziskas personas paraksts, tā atšifrējums)

Iepirkuma

**Malkas piegāde SIA „Ludzas medicīnas centrs” vajadzībām”,**

iepirkuma identifikācijas Nr. LMC 2017/3

**pielikums Nr. 4**

**APLIECINĀJUMS PAR NEATKARĪGI IZSTRĀDĀTU PIEDĀVĀJUMU**

Ar šo, sniedzot izsmeļošu un patiesu informāciju\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta nosaukums, reģ. Nr.*

(turpmāk – Pretendents) attiecībā uz konkrēto iepirkuma procedūru apliecina, ka

1. Pretendents ir iepazinies un piekrīt šī apliecinājuma saturam.
2. Pretendents apzinās, ka var tikt izslēgts no dalības iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.
3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.
4. Pretendents informē, ka (*pēc vajadzības, atzīmējiet vienu no turpmāk minētajiem*):

|  |  |
| --- | --- |
| ☐ | 4.1. ir iesniedzis piedāvājumu neatkarīgi no konkurentiem un bez konsultācijām,līgumiem vai vienošanām, vai cita veida saziņas ar konkurentiem; |
| ☐ | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

1. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:
	1. cenām;
	2. cenas aprēķināšanas metodēm, faktoriem (apstākļiem) vai formulām;
	3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
	4. tādu piedāvājuma iesniegšanu, kas neatbilst iepirkuma prasībām;
	5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
2. Pretendents nav apzināti tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.
3. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 12 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

*Datums*

*Uzņēmuma adrese*

*tālruņa (faksa) numuri,*

*e-pasta adrese*

*Uzņēmuma vadītāja vai pilnvarotās personas amats, vārds un uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Paraksts z.v.*

***(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)***

Pielikums

**Informācija par Pretendenta saziņu ar konkurentiem saistībā ar konkrēto iepirkumu**

|  |  |  |
| --- | --- | --- |
| **Nr.** | **Uzņēmums – konkurents, ar kuru ir bijusi saziņa** | **Saziņas veids, mērķis, raksturs un saturs** |
|  | [Komersanta nosaukums, reģ. Nr.] |  |
|  |  |  |

Datums

Paraksts